अलीगढ़. हरदुआगंज थानाक्षेत्र में नवीं की छात्रा के साथ गैंगरेप के बाद हत्या के मामले में पुलिस ने रविवार को एक आरोपी को गिरफ्तार कर घटना का खुलासा कर दिया है। पुलिस के अनुसार, दो आरोपी फरार है। बता दें कि बीते 23 दिसंबर को को धसन्ना में ट्यूशन जाते समय नवीं क्लास की छात्रा की गन्ने के खेत मे गैंगरेप के बाद हत्या कर दी गई थी। इसके बाद अलीगढ़ में जगह-जगह प्रदर्शन और कैंडल मार्च निकलने लगे। यहां तक भाजपा ने रविवार तक का समय पुलिस को दिया था कि अगर पुलिस घटना का खुलासा करने में सफल नहीं रहती तो सोमवार से भाजपा धरने देगी।
पुलिस के अनुसार, आरोपी चतरा उर्फ मनोज मृतक छात्रा के परिवार से रंजिश मानता था। पुलिस ने चतरा को बुढ़ासी इलाके से गिरफ्तार किया है। पूछताछ में पुलिस के अनुसार, मृतक छात्रा पर बुरी नजर रखता था क्योंकि छात्रा के परिवार ने छेड़खानी के आरोप में जेल भिजवाया था। इस रंजिश के कारण छात्रा सीधे मुंह बात नहीं करती थी। चतरा ने योजनाबद्ध तरीके से छात्रा को धसन्ना जाने वाली रोड पर अकेले दबोच लिया और दोस्तों की मदद से गन्ने के खोत में ले जाकर गैंगरेप किया। शोर मचाने पर गला घोंटकर छात्रा की हत्या कर दी।
घटना में आरोपी सुखवीर और गोल्डी फरार है। वहीं, आरोपी ने खुद को निर्दोष बताया। घटना के खुलासे से परिवार के लोग संतुष्ट नहीं है और पुलिस से सही खुलासा नहीं करने पर आत्मदाह की धमकी दी है। गिरफ्तार किया चतरा उर्फ़ मनोज कुमार इससे पहले भी मृतिका की बड़ी बहन के साथ छेड़छाड़ करने के आरोप में में जेल जा चुका है।
hin_Deva hin_Deva hin_Deva